येँ- लोकंह्वाःम्ह गायिका देविका बन्दनाया हिन्दी म्यँेया म्युजिक भिडियो म्हिगः रिलिज जूगु दु । भारतया लोकंह्वाःगु म्युजिक कम्पनी भेनसपाखें युट्युबय् म्येँ रिलिज याःगु खः । म्येँ रिलिज जुइकुन्हु शुक्रवाः येँ नं छगू पत्रकार सम्मेलन यासें जानकारी बिउगु खः ।
युग भुसालया संगीत व रचना दुगु 'अब दिल जरा जरा...' म्येँया म्युजिक भिडियोया निर्देशन विजेस पौडेलं यानातःगु दु । म्येँ फुक्क नेपाली कलाकार, नेपाली प्राविधिक तयाः नेपालय् हे सुटिङ यानातःगु खः । नांजाःम्ह वरिष्ठ फोटोग्राफर राजभाइ सुवालं नं फोटोग्राफरया हे भूमिका खनेदुगु म्युजिक भिडियोय् पारुल गुलाटि व अनुप विक्रम शाह मू मोडल जुयाच्वंगु दु ।
